《欲探梅西山简元量》
宋代·李洪

寻梅试欲向江津，冷蕊商量效小颦。
洗雨梳风无那瘦，巡檐索笑为谁春。
西湖苦忆微吟老，庾岭偏愁折寄人。
知有清诗似何逊，可能嚼蜡对横陈。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。